
Tisztelt Képviselő-testület!

Önkormányzatunk a Magyarország helyi önkormányzatairól szóló 2011. évi CLXXXIX. törvény (Mötv.) 41. § (6) bekezdése alapján 2017 márciusában kötött közszolgáltatási szerződést az Anima Musicae Kamarazenekar Egyesülettel az önkormányzat Mötv. 13. § (1) 7. pontja szerinti közfeladatainak – a kulturális szolgáltatás, az előadó-művészeti szervezet és a helyi közművelődési tevékenység támogatása – részleges ellátására, illetve az egyesületnek az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény 3. §-a szerinti céljainak elérése érdekében.

A szerződésben a felek megállapodtak, hogy az egyesület évente január 31-éig beszámol az önkormányzatnak a közszolgáltatási szerződés szerinti szakmai feladatainak előző évi ellátásáról. 
Ennek értelmében mellékelten előterjesztem az egyesület által előterjesztett beszámolót szíves elfogadásra. 

…/2023. (I. 26.) ÖKT határozati javaslat

Sülysáp Város Önkormányzatának Képviselő-testülete az Önkormányzat és az Anima Musicae Kamarazenekar Egyesület között fennálló közszolgáltatási szerződés alapján az egyesület elmúlt évi kulturális tevékenységéről szóló beszámolót ​– megköszönve magas szintű szakmai munkájukat – elfogadja.

Határidő: azonnal
Felelős: polgármester
Sülysáp, 2023. január 19.

